open-index/open-wikipedia-markdown huggingface dataset:
Ταύροι

Οι **Ταύροι** (Ταῦροι), επίσης **Σκυθοταύροι**, **Ταύροι Σκύθες**, **Ταυροσκύθες** ήταν λαός εγκατεστημένος στη νότιο ορεινή ακτή της Ταυρικής και τη στενή λωρίδα γης ανάμεσα στα όρη και τον Εύξεινο Πόντο. Έδωσαν το όνομά τους στη χερσόνησο, (*[[Ταυρική]]*), *Ταυρίδα* και *Ταυρίς*.

θεωρούνται ότι υπήρξαν παρακλάδι των Κιμμέριων, τους οποίους οι Σκύθες εκδίωξαν από την αρχική πατρίδα τους προσέτι βορειότερα κατα τον 7ο αιώνα Π.Κ.Ε.. Ωστόσο υποστηρίζεται και μία άλλη εκδοχή σύμφωνα με την οποία οι Ταύροι συνδέονται πιθανώς με τους Αμπχάζ και τους Κιρκάσιους, οι οποίοι εκείνη την εποχή κατοικούσαν δυτικότερα απ' ό,τι σήμερα.

Οι Ταύροι στην αρχαιότητα περιγράφτηκαν ως πολεμικός λαός που ζούσε από τις λεηλασίες. Έγιναν ιδιαίτερα γνωστοί για τη λατρεία μιας παρθένας θεάς στην οποία θυσίαζαν ναυαγούς και Έλληνες. Οι Ελληνες ταύτιζαν την ταυρική θεά με την Άρτεμη Ταυροπόλο ή με την Ιφιγένεια, κόρη του Αγαμέμνωνα. Το θρυλούμενο ταυρικό έθιμο της ανθρωποθυσίας ενέπνευσε τους ελληνικούς μύθους της Ιφιγένειας και του Ορέστη.

Σύμφωνα με τον Ηρόδοτο, ο τρόπος με τον οποίο θυσίαζαν ήταν η αποκοπή της κεφαλής με χτύπημα ροπάλου. Κατόπιν, είτε έθαβαν το σώμα είτε έριχναν σε κάποιον γκρεμό και κάρφωναν το κεφάλι σε ένα παλούκι. Κατά τον ίδιο τρόπο αφαιρούσαν τα κεφάλια αιχμαλώτων πολέμου τα τοποθετούσαν σε ψηλό πάσσαλο και τα τοποθετούσαν στις οικίες τους ως προστατευτικά πνεύματα.

Αν και οι ακτές της Ταυρικής εντέλει κυριαρχήθηκαν από τους Έλληνες στην αρχή και από τους Ρωμαίους μεταγενέστερα, οι Ταύροι παρέμειναν ισχυρή πολεμική απειλή στην περιοχή. Ενεπλάκησαν στην πειρατεία στην επικράτεια του Εύξεινου Πόντου, και ληστρικές επιδρομές από τη βάση τους στο Σύμβολον, τον σημερινό Μπαλουκλαβά. Κατά τον 2ο αιώνα Π.Κ.Ε. έγιναν υποτελείς σύμμαχοι του σκύθη βασιλέα Σκιλούρου.

## Σημειώσεις-παραπομπές


Κατηγορία:Αρχαίοι λαοί
Κατηγορία:Ιστορία της Κριμαίας
Κατηγορία:Λαοί της Σκυθίας
Ανάκεια

**Ανάκεια** ονομαζόταν μια αρχαία γιορτή των Αθηναίων προς τιμήν των Διόσκουρων, Κάστορα και Πολυδεύκη. Σε άλλες πόλεις της Ελλάδας, όπως στην Άμφισσα, στη Σπάρτη, στο Άργος κ.ά, εορτάζονταν προς τιμήν τους τα Διοσκούρια. Επίσης, ως *Άνακες*, που σημαίνει *σωτήρες*, τιμούσαν τους Κουρήτες, τους Καβείρους και άλλες θεότητες.

Η γιορτή στην Αθήνα γινόταν στις 18 του μήνα Ελαφηβολιώνος στο «Ανάκειο Ιερό» των Διοσκούρων, το οποίο βρισκόταν στην βόρεια πλευρά της Ακροπόλεως και περιελάμβανε προσφορές από ελιές, τυρί και πράσα, ενώ μετά ακολουθούσε συμπόσιο.

Με τη γιορτή αυτή οι Αθηναίοι ευχαριστούσαν και τιμούσαν κάθε φορά τους Διόσκουρους, καθώς δεν κατέστρεψαν τίποτα από την πόλη, όταν εισέβαλαν στην Αττική για να πάρουν πίσω την Ωραία Ελένη, την οποία είχε απαγάγει ο Θησέας μαζί με τον Πειρίθου και είχαν αναθέσει την προστασία και επιμέλειά της στην Αίθρα, μητέρα του Θησέα, στις Αφίδνες.

## Το ιερό των Διοσκούρων

Μολονότι το Ανάκειο Ιερό των Διοσκούρων δε σώζεται ως τις μέρες μας, είμαστε σε θέση να γνωρίζουμε πώς ήταν, βασιζόμενοι στις περιγραφές του Παυσανία του περιηγητή. Ο Παυσανίας, γράφει πως εντός του, μάλλον μικρού και πανάρχαιου ιερού, βρισκόταν ένα άγαλμα των Διοσκούρων πάνω στα άλογά τους. Εκεί, ζωγράφισε ο γνωστός ζωγράφος Πολύγνωτος τους γάμους των θυγατέρων του Λευκίππου, ενώ ο Μίκων ζωγράφισε σκηνές από την Αργοναυτική εκστρατεία, στην οποία συμμετείχαν οι Διόσκουροι. 

## Πηγές


## Εξωτερικοί σύνδεσμοι
*Πληροφορίες από τον ιστότοπο "Θεογονία"
*Smith's Dictionary 1875

Κατηγορία:Αρχαίες αθηναϊκές εορτές
Γκιουζελτσέ Αλή πασάς

thumb|140px|Ο Θυρεός των Μεγάλων Βεζίρηδων
Ο **Γκιουζελτσέ Αλή πασάς** ή *Γκιουζελτζέ Ααλή πασάς* ήταν ο περισσότερο φιλοχρήματος απ΄ όλους τους Μεγάλους Βεζίρηδες, στην ιστορία της Οθωμανικής Αυτοκρατορίας. Ανέλαβε Μέγας Βεζίρης το 1619 κι παρέμεινε μέχρι το 1621, επί εποχής του επίσης φιλοχρήματου Σουλτάνου Οσμάν Β΄ με τον οποίον μοιράζονταν τους ληστρικούς φόρους που επέβαλλε σε Χριστιανούς και Μουσουλμάνους.

Στις ληστρικές του εκείνες δραστηριότητες περιλαμβάνεται και εκείνη σε βάρος του Πατριάρχη Τιμόθεου Β' από τον οποίο και είχε εισπράξει 30.000 σκούδα, περίπου 45.000 χρυσά φράγκα, αντί ενός υπέρογκου ποσού που αρχικά του ζήτησε. Βέβαια δικαιολογία αυτής της είσπραξης ήταν ότι και εκείνος (ο Πατριάρχης) είχε αποκομίσει 300.000 φλουριά από τον διορισμό 300 περίπου Μητροπολιτών κατά την εξαετή πατριαρχεία του.

## Δείτε επίσης

*Κατάλογος Μεγάλων Βεζίρηδων

## Πηγές
*Νεώτερον Εγκυκλοπαιδικόν Λεξικόν Ηλίου τ.5ος, σ.479

Κατηγορία:Μεγάλοι Βεζίρηδες
Κατηγορία:Πασάδες της Οθωμανικής Αυτοκρατορίας
Ναός Ρώμης και Αύγουστου

Ο **Ναός της Ρώμης και του Αυγούστου** ήταν μικρό ιωνικό ναϊκό οικοδόμημα στην Ακρόπολη των Αθηνών.
## Ιστορία
Ο ναός αυτός ήταν αφιερωμένος στην Ρώμη και στον πρώτο αυτοκράτορά της Οκταβιανό Αύγουστο. Χτίστηκε στα τέλη του 1ου αιώνα π.Χ., μετά το 27 π.Χ., οπότε ο Οκταβιανός είχε πάρει τον τίτλο του Αυγούστου. Είναι πιθανό ότι οι Αθηναίοι τον κατασκεύασαν ώστε να έχουν την ευμένεια του αυτοκράτορα, σε μία περίοδο πολιτικά δύσκολη για τις σχέσεις Αθήνας-Ρώμης. Πιθανότερη χρονολογία κατασκευής του είναι το 17-10 π.Χ.. Είχε κυκλικό σχήμα διαμέτρου 8,6 μέτρων περίπου και αποτελούνταν από 9 ιωνικούς κίονες. Στεγαζόταν από ημισφαιρική ή κωνική οροφή με μαρμάρινα κεραμίδια. Χαρακτηριστικό είναι ότι δεν διέθετε σηκό, δηλαδή τοίχο πίσω από τους κίονες (μονόπτερος ναός). Όλος ο ναός ήταν κατασκευασμένος από πεντελικό μάρμαρο. Το μνημείο μπορει να ταυτιστεί με ακρίβεια καθώς διασώζεται η ακόλουθη επιγραφή σε κομμάτι του επιστυλίου του:

:[Ο Δ]ΗΜΟΣ ΘΕΑΙ ΡΩΜΗΙ ΚΑΙ Σ[ΕΒΑΣΤ]ΩΙ ΚΑΙΣΑΡΙ ΣΤΡΑ[ΤΗΓΟΥ]ΝΤΟΣ [...] 
:ΟΠΛΙΤΑΣ ΠΑΜΜΕΝΟΥΣ ΤΟΥ ΖΗΝΩΝΟΣ ΜΑΡΑΘΩΝΙΟΥ ΙΕΡΕΩΣ ΘΕΑΣ 
:ΡΩΜΗΣ ΚΑΙ ΣΕΒΑΣΤΟΥ ΣΩΤΗΡΩΣ ΕΠ ΑΚΡΟΠΟΛΕΙ ΕΠΙ ΙΕΡΕΙΑΣ ΑΘΗΝΑΣ 
:ΠΟΛΙΑΔΟΣ ΜΕΓΙΣΤΗΣ ΑΣΚΛΗΠΙΔΟΥ ΑΛΑΙΕΩΣ ΘΥΓΑΤΡΟΣ 
:ΕΠΙ ΑΡΧΟΝΤΟΣ ΑΡΗΟΥ [...]ΟΡΙΩΝΟΣ ΠΑΙΑΝΙΕΩΣ

Ήταν χτισμένος στα ανατολικά του Παρθενώνα μόλις 20 μέτρα από αυτόν και συμμετρικά ως προς τον άξονά του. Ήταν το μοναδικό κτίσμα της Ρωμαϊκής Περιόδου στην Ακρόπολη. Παρόλα αυτά, ο περιηγητής Παυσανίας δεν το αναφέρει. Είναι όμως γεγονός ότι διέθετε δικό του ιερέα όπως φαίνεται σε επιγραφή καθίσματος στο Θέατρο του Διονύσου:*[ΙΕΡΕΩΣ] ΘΕΟΥ ΣΩΤΗΡΟΣ ΕΠ’ ΑΚΡΟΠΟΛΕΙ*.Τα υπολείμματα του ναού είναι πολλά και διατηρούνται διάσπαρτα στον χώρο όπου ήταν στημένος.

## Εξωτερικοί σύνδεσμοι
*Περιγραφή των μνημείων της Ρωμαϊκής Αθήνας.
*Τρισδιάστατη αναπαράσταση των μνημείων της Αθήνας από το 1600π.Χ. μέχρι τον 19ο αιώνα.
*Υπουργείο Πολιτισμού  *odysseus.culture.gr*

Κατηγορία:Αρχαίοι ναοί της Αθήνας
Κατηγορία:Ακρόπολη Αθηνών
Πανδώρα (δορυφόρος)

Η **Πανδώρα** () είναι ένας φυσικός δορυφόρος του πλανήτη Κρόνου. Το όνομά της το πήρε από την Πανδώρα (την πρώτη γυναίκα) κατά την ελληνική μυθολογία. Η Πανδώρα ήταν η σύζυγος του Επιμηθέα και εκείνη που άνοιξε το κουτί με όλα τα κακά που ταλαιπωρούν έκτοτε τους ανθρώπους. Η άλλη της σημερινή ονομασία είναι **Κρόνος XVII** (Saturn XVII). Ενώ η αρχική προσωρινή ονομασία που της είχε δοθεί ήταν **S/1980 S 26** . Η Πανδώρα αποτελεί τον εξωτερικό δορυφόρο βοσκό του Δακτυλίου F του Κρόνου. Από την πολύ χαμηλή πυκνότητα της και τη σχετικά υψηλή λευκαύγειά της, φαίνεται πως πιθανόν ότι η Πανδώρα είναι ένα πολύ πορώδες και παγωμένο σώμα. Υπάρχει μεγάλη αβεβαιότητα για αυτές τις αξίες, όμως, έτσι αυτά μένει να επιβεβαιωθούν.

## Τροχιά
thumb|360px|left|Το σχεδιάγραμμα της τροχιάς της Πανδώρας (κόκκινο).
Η τροχιά της Πανδώρας φαίνεται να είναι χαοτική, ως συνέπεια μιας μέσης απήχηση της κίνησης με τον Προμηθέα. Οι πιο σημαντικές αλλαγές στις τροχιές τους συμβαίνουν περίπου κάθε 6,2 χρόνια, όταν το περίκεντρο της Πανδώρας στοιχίζεται με το απόκεντρο του Προμηθέα και των φεγγαριών που βρίσκονται σε απόσταση περίπου 1.400 χιλιομέτρων (870 μίλια). Πανδώρα έχει επίσης μέση απήχηση 3:2 με την κίνηση του Μίμα.

## Επιφάνεια
Η επιφάνεια της Πανδώρας χαρακτηρίζεται από πολλούς κρατήρες. Οι δύο μεγαλύτεροι έχουν διάμετρο 30 χιλιόμετρα . Τέλος, από την πολύ μικρή πυκνότητά της και τη σχετικά μεγάλη λευκαύγεια, συμπεραίνουμε πως είναι ένα πολύ πορώδες παγωμένο σώμα. Ωστόσο, αυτό δεν είναι βέβαιο και περιμένουμε να επαληθευτεί.

## Εικόνες


Αρχείο:Pandora_moon.jpg|Μια φωτογραφία της Πανδώρας από το Βόγιατζερ 2.
Αρχείο:Pandora PIA07632.jpg|Η Πανδώρα φωτογραφημένη από τη διαστημική βολίδα Κασίνι.
Αρχείο:Flying By Pandora.jpg|Η Πανδώρα στις 03 Αυγούστου του 2010 από το Κασσίνι-Χόιχενς.


## Παραπομπές


## Εξωτερικοί σύνδεσμοι

* Πανδώρα από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Secret Garden (αποσαφήνιση)

Το λήμμα **Secret Garden** ή **Μυστικός Κήπος** μπορεί να αναφέρεται σε:

## Μουσική
* Secret Garden, ένα μουσικό δίδυμο ιρλανδικής και νορβηγικής προέλευσης που παίζει ορχηστρική μουσική.
* "Secret Garden", ένα single το 1995 από τον Bruce Springsteen.
* * [[Φεστιβάλ Secret Garden|Secret Garden Festival]]*, ένα μουσικό φεστιβάλ στο Cambridgeshire, Ηνωμένο Βασίλειο.

## Βιβλίο
* *The Secret Garden*, δηλαδή *[[Ο Μυστικός Κήπος]]*, ένα μυθιστόρημα της  Frances Hodgson Burnett, στο οποίο βασίστηκαν πολλές ταινίες και τηλεοπτικές σειρές.
* *My Secret Garden*, δηλαδή *[[Ο Μυστικός μου Κήπος]]*, βιβλίο της Nancy Friday.
Γκιόζ Τεπέ

Το **Γκιόζ Τεπέ** ή *Γκιόζτεπε* είναι παραλιακό προάστιο της Σμύρνης που βρίσκεται νοτιότερα της πόλης. Στο πρώτο ήμισυ του 19ου αιώνα ο Σμυρναίος λόγιος Ικέσιος Λάτρης προσπάθησε να καθιερώσει το εξελληνισμένο όνομα **Ενόπη**, αντί του τουρκικού το οποίο και χρησιμοποιήθηκε ευρύτατα από τη Σμυρναϊκή ελληνική δημοσιογραφία καθώς και σε επίσημα κοινοτικά έγγραφα, αν και ο λαός εξακολούθησε να χρησιμοποιεί την τουρκική ονομασία.

Πριν την ανταλλαγή πληθυσμών η Ενόπη κατοικούνταν αποκλειστικά από ελληνογενές στοιχείο.

Κατηγορία:Συνοικίες και περιοχές της Σμύρνης
Βασιλικό Ίδρυμα Πρόνοιας

Το **Βασιλικό Ίδρυμα Πρόνοιας** ή **Βασιλική Πρόνοια** ήταν ένας οργανισμός με σκοπό τη φροντίδα των παιδιών. Δημιουργήθηκε το 1955, ως συνέχιση της Ερανικής Επιτροπής «Πρόνοια Βορείων Επαρχιών της Ελλάδος» που ιδρύθηκε στις 11 Ιουλίου 1947 με την πρωτοβουλία της Βασίλισσας Φρειδερίκης.

Αρχικά το έργο της Πρόνοιας (με το πλήρες όνομα «Έρανος "Πρόνοια Βορείων Επαρχιών της Ελλάδος" υπό την Υψηλήν Προστασίαν της ΑΜ της Βασιλίσσης») ήταν οι παιδουπόλεις (περίπου 52 στο απόγειό τους) αλλά με την επιστροφή της πλειοψηφίας των παιδιών στα σπίτια τους το 1950, άλλαξε κατεύθυνση ιδρύοντας τα Σπίτια του Παιδιού (αναφέρονται ως «εγκατεστημένα σε 260 Ακριτικά χωριά»), δύο Αγροτικές Οικοκυρικές Σχολές για κορίτσια (μετεξέλιξη Παιδουπόλεων), μια πρωτοβάθμιος Αγροτική Σχολή, μια τεχνική σχολή για αγόρια, πρόγραμμα οικοτεχνίας (ιδιαίτερα η ταπητουργία), η εθνικοθρησκευτική αγωγή, έργα κοινής ωφελείας, νηπιαγωγεία, έκδοση περιοδικών («Το Σπίτι του Παιδιού», «Η Παιδούπολη») και αργότερα Ομάδες Βοήθειας Υπαίθρου, «Αστικά Κέντρα» (15 σε Αθήνα, Θεσσαλονίκη, Βόλο, Καβάλα για εξωσχολική επαγγελματική εκπαίδευση και ψυχαγωγία), Κέντρα Νεότητας (σε άλλες πόλεις).  

Η Βασιλική Πρόνοια δεν ήταν κρατικός οργανισμός , αλλά είχε σημαντική υποστήριξή του και με νομικές πράξεις αλλά και με χρηματοδότηση μέσω έμμεσης φορολογίας  και διάθεση εκτάσεων

Η «Βασιλική Πρόνοια» μετεξελίχθηκε το 1970 σε «Εθνικό Οργανισμό Πρόνοιας» (Ε.Ο.Π.) (ΦΕΚ 125/2.6.1970).

## Κριτική
Δεδομένου ότι το Ίδρυμα λειτουργούσε κάτω από την προστασία και καθοδήγηση της Βασιλικής Οικογένειας, το κράτος δέχτηκε κριτική, καθώς η προβολή του έργου του Ιδρύματος χρησιμοποιήθηκε για να προωθήσει την εικόνα μελών της Βασιλικής Οικογένειας (της Βασίλισσας Φρειδερίκης), ενώ χρησιμοποιήθηκαν κρατικοί πόροι.

## Αναφορές


Κατηγορία:Υπουργείο Εργασίας και Κοινωνικής Ασφάλισης (Ελλάδα)
Καμπύλη ισοπαραγωγής

Σύμφωνα με τη θεωρία παραγωγής στα οικονομικά, η παραγόμενη ποσότητα ενός προϊόντος εξαρτάται(συναρτάται) με τους συντελεστές ή εισροές (inputs) που συμβάλλουν στην παραγωγή του. Δηλαδή η συνάρτηση που εκφράζει την παραγωγή ενός αγαθού Q \, με παραγωγικούς συντελεστές το κεφάλαιο, ας συμβολίζουμε X \,, και την εργασία, ας συμβολίζουμε Y \,, είναι της εξής μορφής: Q = f(X, Y) \,. Όταν τώρα θεωρηθεί δεδομένο και συγκεκριμένο επίπεδο παραγωγής του αγαθού Q \,, υπάρχουν διάφοροι συνδυασμοί ποσοτήτων των συντελεστών παραγωγής X \,, Y \,, για τους οποίους συνδυασμούς επιτυγχάνεται το συγκεκριμένο επίπεδο παραγωγής. Έτσι για να παρασταθεί αυτό το συγκεκριμένο επίπεδο παραγωγής κατασκευάζεται ένα διάγραμμα X-Y \, και σχεδιάζεται μια καμπύλη, η οποία ονομάζεται **Καμπύλη Ισοπαραγωγής** και αποτελεί το γεωμετρικό τόπο των σημείων τα οποία αντικατοπτρίζουν συνδυασμούς παραγωγικών συντελεστών με τους οποίους επιτυγχάνεται δεδομένο επίπεδο παραγωγικής δραστηριότητας. 

Η μορφή της καμπύλης ισοπαραγωγής μπορεί να διαφέρει ανάλογα με την περίπτωση, και επιλέγουμε αυτή που ταιριάζει καλύτερα για τη μοντελοποίηση του συγκεκριμένου προβλήματος. Επειδή το επίπεδο παραγωγής θεωρείται σταθερό, αν για παράδειγμα υποθέσουμε :Q =   X Y \, η καμπύλη ισοπαραγωγής θα είναι ισοσκελής υπερβολή.

Κατηγορία:Μικροοικονομική
Κατηγορία:Οικονομικά της παραγωγής
Αγαθόφυτα

150px|right
Τα **Αγαθόφυτα** (*Αgathophytum*) είναι γένος ποωδών φυτών της οικογένειας των Χηνοποδιοειδών. Τα κυριότερα είδη είναι το αγαθόφυτο το βλήτο (*Agathophytum blitum*) και το αγαθόφυτο το γλαυκό (*Agathophytum glaucum*) ή χηνοπόδιο το γλαυκόν (*Chenopodium glaucum*) (*αγγλ*. Oak-Leaved Goosefoot). Ο βλαστός τους έχει ανώμαλη σε πάχος αύξηση και άνθη πολύ απλά και αφανή με πέντε σέπαλα και 
χωρίς πέταλα. Ο καρπός τους είναι καρυοειδής. Το Αγαθόφυτο το κοινό είναι φυτό ιθαγενές της Ευρώπης και καλλιεργείται σε πολλά μέρη ως λαχανικό. Οι καρποί του χρησιμοποιούνται όπως τα σπαράγγια.

Βρίσκεται και στην Ελλάδα και αποκαλείται και άγριο σπανάκι ή νένα.

## Πηγές
* Π. Δρανδάκη, *Μεγάλη Ελληνική Εγκυκλοπαίδεια*, τόμ. Α΄
* ZipCodeZoo Database

## Εξωτερικοί σύνδεσμοι

Αγαθοφυτ
Κατηγορία:Ευρωπαϊκή χλωρίδα
Βρυκόλακας (αποσαφήνιση)

Ο όρος **Βρικόλακας** μπορεί να αναφέρεται σε κάποιο από τα παρακάτω.

* Βρικόλακας (φανταστικό ον)
* ''Ο βρικόλακας'' (νουβέλα)
Ο ταξιδιώτης και η μαργαρίτα

***Ο ταξιδιώτης και η μαργαρίτα*** είναι ένα βιβλίο του Ευγένιου Τριβιζά που ανήκει στον τομέα της σύγχρονης λογοτεχνίας και απευθύνεται σε παιδιά και νέους. Εκδόθηκε το 1996 από τις εκδόσεις Πατάκη και ανήκει στη σειρά ***Συλλογή Κύκνοι***.

Πρόκειται για μία σειρά από 13 ιστορίες με διαφορετικούς ήρωες και υπόθεση η κάθε μία. Η πρώτη ιστορία, *Η κόρη του ήλιου*, αφηγείται τον έρωτα μιας ηλιαχτίδας για έναν τροβαδούρο. Η επόμενη, *Ο ταξιδιώτης και η μαργαρίτα*, μιλάει για τις αμφιβολίες ενός ταξιδιώτη για το αν η μαργαρίτα του τον αγαπά ή αν σκέφτεται άλλον. *Το δάκρυ της γοργόνας* ακολουθεί τις περιπέτειες μιας πανέμορφης γοργόνας στην προσπάθειά της να ξεφύγει από το τέρας του βυθού. Η τέταρτη ιστορία, *Το δάκρυ της Αλίνας*, εκτυλίσσεται γύρω από ένα μικρό κεράκι γενεθλίων. Έπειτα, στη *Νεράιδα της λεύκας*, ένας πρίγκιπας αθετεί τις υποσχέσεις του για αιώνια αγάπη σε μία Νεράιδα. *Το βουβό φα*, ακολουθεί τη «ζωή» ενός πιάνου, του οποίου ένα πλήκτρο ερωτεύεται ένα δαχτυλάκι. Η έβδομη ιστορία, *Η σκιά του φεγγαριού*, αφηγείται τη ζήλεια που νιώθει το φεγγάρι όταν ένα ρυάκι ερωτεύεται τον ήλιο. Στον *Λυπημένο πρίγκιπα*, μία κοπέλα θυσιάζεται γι' αυτόν που αγαπάει. Την μαγεία του βυθού περιγράφει *Το φιλί της αυγής*. Στη δέκατη ιστορία, *Το παλάτι των πυγολαμπίδων*, ένα σμήνος πυγολαμπίδες σώζουν τα καράβια από τα βράχια. *Η καρδιά του ρόδου* πρόκειται για ένα ματαιόδοξο τριαντάφυλλο που εκμεταλλεύεται την αγάπη που του προσφέρουν. Ένα *Αγγελούδι του χιονιού* είναι το αγοράκι αυτής της ιστορίας που μάχεται με το κρύο του χειμώνα. Τέλος, *Το παραμύθι της βροχής*, ακολουθεί ένα συννεφάκι που θυσιάζεται για το πολυαγαπημένο του λουλούδι.

## Σημειώσεις


Ταξιδιωτης και η μαργαριτα
Μιχαήλ Σαβόφ

Ο **Μιχαήλ Σαβόφ** (*Михаил Савов*, 26 Νοεμβρίου 1857 - 21 Ιουλίου 1928) ήταν Βούλγαρος στρατηγός στους Βαλκανικούς Πολέμους.

Γεννήθηκε το 1857 στη Στάρα Ζαγόρα. Θεωρείται ο πρωτεργάτης της ανασυγκρότησης του βουλγαρικού στρατού. Το 1903 ανέλαβε υπουργός των Στρατιωτικών. Στον Α΄ Βαλκανικό Πόλεμο (1912) ήταν γενικός διοικητής του Βουλγαρικού στρατού. Μετά το τέλος αυτού του πολέμου, κατά τις διαφορές που ενέσκηψαν στη διανομή των πρώην οθωμανικών εδαφών της Βαλκανικής, παρασυρόμενος από αλαζονεία, τη μικρή σχετικά στρατιωτική (αριθμητικά) υπεροχή αλλά και παραβλέποντας το αξιόμαχο των πρώην συμμάχων του Ελλήνων και Σέρβων, προέβη σε ομόχρονη αιφνίδια επίθεση εναντίον τους ξεκινώντας τον Β΄ Βαλκανικό Πόλεμο, η ατυχής έκβαση του οποίου, συνεπεία στρατηγικών λαθών, τον ανάγκασαν σε παραίτηση. Πέθανε το 1928.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα τ. 53ος, σ.18

## Εξωτερικοί σύνδεσμοι
* 

Κατηγορία:Βούλγαροι στρατιωτικοί
Κατηγορία:Στρατιωτικοί των Βαλκανικών Πολέμων
Κατηγορία:Α΄ Βαλκανικός Πόλεμος
Κατηγορία:Β΄ Βαλκανικός Πόλεμος
Κατηγορία:Υπουργοί της Βουλγαρίας
Γενισεχίρ

Το **Γενισεχίρ** (, μτφ. Νέα Πόλη, Νεάπολη) είναι πόλη της Τουρκίας στην επαρχία Προύσας (Bursa ili), ανατολικά από την Προύσα και 35 χλμ. βορειοδυτικά του Μπιλετζίκ. Κατά τους πρώτους χρόνους της εισβολής των Οσμανιδών υπήρξε έδρα του ιδρυτού της δυναστείας σουλτάνου Οσμάν Α΄. Ίχνη του ανακτόρου του και άλλων κτισμάτων (λουτρών) σώζονται μέχρι σήμερα. Στην παρακείμενη πεδιάδα του Γενί Σεχίρ ο σουλτάνος Βαγιαζήτ Β΄ νίκησε τον αδελφό του και διεκδικητή του θρόνου, Τζιτζίμ. 

Κατά τους νεότερους χρόνους η πόλη ήταν έδρα ομώνυμης υποδιοίκησης με περίπου 5.000 κατοίκους εκ των οποίων οι 2.500 ήταν Ελληνογενείς που διατηρούσαν άριστα σχολεία. Ο ελληνογενής αυτός πληθυσμός εξέλιπε μετά την αναγκαστική ανταλλαγή πληθυσμών το 1923.

## Σημειώσεις
* Με το όνομα Γενισεχίρ φέρονται στην Τουρκία κι άλλοι μικροί οικισμοί γνωστότερος των οποίων είναι ο παρά τα ερείπια της αρχαίας Τροίας, 34 χλμ. ΝΔ. της πόλης των Δαρδανελίων.
* Στον Ελλαδικό χώρο, πριν την προσάρτηση της Θεσσαλίας στο Βασίλειο της Ελλάδος, με το όνομα Γενί Σεχίρ Φενερί φέρονταν η Λάρισα, ενώ ολόκληρη η πέριξ αυτής περιοχή ονομάζονταν Γενί Σεχίρ Εγιαλετή (=Βιλαέτι Γενί Σεχίρ).

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.5ος, σελ.80.

Κατηγορία:Μικρά Ασία
Κατηγορία:Ασιατικές πόλεις της Τουρκίας
Ζωσιμάδες

thumb|Ο εξ Ηπείρου ευεργέτης Ζωσιμάς.<br />Πίνακας του Νικηφόρου Λύτρα
Οι **Ζωσιμάδες** (ή αδελφοί Ζωσιμά) υπήρξαν έμποροι και εθνικοί ευεργέτες που κατάγονται από το χωριό Γραμμένο Ιωαννίνων.
## Οικογενειακό δέντρο
Ήταν τα εξής έξι αδέλφια:
* Ιωάννης Ζωσιμάς (1752-1771)
* Αναστάσιος Ζωσιμάς (1754-1828)
* Νικόλαος Ζωσιμάς (1758-1842)
* Θεοδόσιος Ζωσιμάς (1760-1793)
* Ζώης Ζωσιμάς (1764-1828)
* Μιχαήλ Ζωσιμάς (1766-1809)

Ήταν παιδιά του Παναγή Ζωσιμά, εμπόρου που εργαζόταν στα Ιωάννινα.

## Εμπορική δραστηριότητα
Ο Νικόλαος, ο Θεοδόσιος και ο Μιχάλης το 1785 ξεκινούν την εμπορική τους σταδιοδρομία στο Λιβόρνο της Ιταλίας, ενώ ο Ιωάννης, ο Αναστάσιος, ο Ζώης στη Νίζνα (σημερινό  Nizhyn στην Ουκρανία) και αργότερα στη Μόσχα. Η Νίζνα εκείνη την εποχή ήταν μεγάλο εμπορικό κέντρο ευρωπαϊκών και ασιατικών προϊόντων.

Τα πρώτα χρόνια της εμπορικής τους δραστηριότητας ήταν αρκετά επίπονα, αλλά γρήγορα κατάφεραν να ορθοποδήσουν.

## Ευεργεσία
Με το θάνατο του Θεοδόση, ο οποίος τους άφησε διαθήκη να ενισχύσουν τις σχολές των Ιωαννίνων, διέθεσαν αστρονομικά ποσά για τη σύσταση και τη λειτουργία σχολείων και δημόσιων βιβλιοθηκών. Το 1799 χρηματοδότησαν την έκδοση πολλών βιβλίων. Μεγάλο ποσό διοχετεύτηκε για την «Ελληνική Βιβλιοθήκη» του Αδαμάντιου Κοραή. Στα Ιωάννινα συνέβαλαν με τα υπέρογκα ποσά που διέθεσαν στην ανέγερση πτωχοκομείου, ορφανοτροφείου, και σχολείου στην ιδιαίτερη πατρίδα τους. 

Κατά τη διάρκεια της Επανάστασης μυούνται στη Φιλική Εταιρεία και στηρίζουν οικονομικά τον αγώνα, τόσο στην Μολδοβλαχία όσο και στον ελληνικό χώρο. Το 1828, με τον θάνατο του Ζώη, χορηγήθηκε χρηματικό ποσό για την ανέγερση της Ζωσιμαίας σχολής, σχολείο που αποτέλεσε το κέντρο της εκπαιδευτικής δραστηριότητας στην ευρύτερη περιοχή.

Στα ευεργετήματά τους περιλαμβάνονται και η συμβολή στον εμπλουτισμό του πυρήνα των προσκτημάτων του Νομισματικού Μουσείου στην Αθήνα, μέσω μεταθανάτιας δωρεάς της προσωπικής τους συλλογής αρχαίων κλπ. νομισμάτων και μεταλλίων (1857), καθώς και η ανέγερση ορφανοτροφείου στην Πάτμο.

## Πηγές
* zosimaia.gr: Η ζωή και το έργο τους
* Ιστορία της Ηπείρου.
* Γιάννενα, πόλη των ευεργετών.

## Περαιτέρω μελέτη
* Φωτογραφίες από τα ευεργετήματά τους.

Κατηγορία:Έλληνες ευεργέτες
Θάλασσα Σάβου

thumb|right|250px|Η θάλασσα Σάβου στο χάρτη της ΝΑ Ασίας
Η **Θάλασσα Σάβου** (*Savu Sea*) αποτελεί τμήμα του Ινδικού Ωκεανού και μέρος του Ειρηνικού Ωκεανού που περιβάλλεται από τις μικρές Σούνδες (= νήσους) της Ινδονησίας. Η έκτασή της πλησιάζει τα 105.000 τ.χλμ.

Η Θάλασσα Σάβου συνδέεται ΒΑ. με τη Θάλασσα Μπάντα, ΒΔ. με τη Θάλασσα Φλόρες μέσω του πορθμού Σούμπα, ΝΔ με τον Ινδικό Ωκεανό και ΝΑ με τη Θάλασσα του Τιμόρ. Το μεγαλύτερο βάθος της υπολογίζεται περίπου στα 3.500 μ. και βρίσκεται νότια της νήσου Πάνταρ.

## Εξωτερικοί σύνδεσμοι
* 

Σάβου
Σάβου
Κατηγορία:Γεωγραφία της Ινδονησίας
Αρρηφόρια

thumb|404x404px|'''Η σκηνή του Πέπλου από τον Παρθενώνα. Βρετανικό μουσείο του Λονδίνου.'''
**Αρρηφόρια** ή **Ερρηφόρια/Ερσηφόρια** ονομαζόταν μια αρχαία γιορτή των Αθηνών προς τιμήν της θεάς Αθηνάς Πολιάδας, την οποία αποκαλούσαν μεταξύ άλλων *[[Έρση]]*. Η Έρση ήταν επίσης στην αρχαία Αθήνα μία από τις τρεις κόρες του Κέκροπα, μαζί με την Άγλαυρο και την Πάνδροσο, και λόγω του ονόματός της αποτελούσε προσωποποίηση της δροσιάς. Η γιορτή ήταν αφιερωμένη και σε αυτές, καθώς σχετίζεται, κατά το μύθο, με την προσταγή της θεάς Αθηνάς να φυλάξουν, δίχως να ανοίξουν, το κιβώτιο στο οποίο είχε κρύψει τον Ερεχθέα, εντολή που τελικά παρέβησαν.

Η γιορτή λάμβανε χώρα κατά την 22η μέρα του μήνα Σκιροφοριώνα. Στη γιορτή λάμβαναν μέρος τέσσερα κορίτσια ηλικίας 7-11 ετών από επιφανείς οικογένειες της πόλης και ονομάζονταν *Αρρηφόροι*, οι φέρουσες τα μυστικά. Φορούσαν λευκό χιτώνα και χρυσά κοσμήματα και κατοικούσαν στο Αρρηφόριο οίκημα στην Ακρόπολη από το τέλος του μήνα Πυανεψιώνα μέχρι την αρχή της γιορτής. Έτρωγαν ένα ιδιαίτερο είδος άρτου, τον *ανάστατον*, και έπαιζαν στη *σφαιρίστρα των Αρρηφόρων*.

Κατά την τέλεση της τελετουργίας, δυο Αρρηφόροι μετέφεραν τα μυστικά ιερά τελετουργικά αντικείμενα της θεάς, σύμβολα γονιμότητας, σε κάνιστρα και οι άλλες δύο το ιερό πέπλο της θεάς Αθηνάς, το οποίο είχαν ήδη αρχίσει να υφαίνουν από την τελευταία ημέρα του μήνα Πυανεψιώνα (εορτή των Χαλκείων). Η πομπή κατέληγε στο ιερό της Εν Κήποις Αφροδίτης κοντά στον Ιλισσό). Μεταβαίνοντας στον υπόγειο χώρο, άφηναν τα ιερά αντικείμενα και έπαιρναν άλλα κάνιστρα, τα οποία μετέφεραν καλυμμένα στην Ακρόπολη, όπου τα παραλάμβανε η ιέρεια της Αθηνάς Πολιάδας, η οποία προερχόταν από το γένος των Ετεοβουτάδων. Τα μυστικά τελετουργικά αντικείμενα δεν ήταν γνωστά ούτε στις Αρρηφόρους ούτε στην ίδια την ιέρεια. Η εορτή τέλειωνε με την αποδέσμευση των κοριτσιών από τον όρκο τους και την αντικατάστασή τους από άλλα κορίτσια. 

Η γιορτή των Αρρηφορίων πιθανότατα συνδεόταν με τη γονιμότητα λόγω της αρχαιότερης ονομασίας της *Ερσηφόρια* (έρση=δροσιά). Η σπορά τελείωνε το μήνα Πυανεψιώνα και μετά ερχόταν η βλάστηση, οπότε στα κάνιστρα ίσως υπήρχαν σπόροι και φύλλα δέντρων και η γιορτή να τελούνταν για την αναμονή της δροσιάς του καλοκαιριού και της βροχής του φθινοπώρου. 

## Πηγές


## Εξωτερικοί σύνδεσμοι
*Αναφορά στη γιορτή από τον Ελληνικό Κόσμο του ΙΜΕ
*Smith's Dictionary, 1875
*Le Dictionnaire des Antiquités Grecques et Romaines de Daremberg et Saglio 

Κατηγορία:Αρχαίες αθηναϊκές εορτές
Στίβεν Πίναρ

Ο **Στίβεν Ζερόμ Πίναρ** (*Steven Jerome Pienaar*) είναι Νοτιαφρικανός πρώην ποδοσφαιριστής, που αγωνιζόταν στη μεσαία γραμμή.

## Βιογραφικό
Ο Πίναρ γεννήθηκε στις 17 Μαρτίου του 1982 στο Γιοχάνεσμπουργκ. Ξεκίνησε το ποδόσφαιρο από τα φυτώρια του Άγιαξ και έκανε τα πρώτα του ποδοσφαιρικά βήματα στον Άγιαξ Κέιπ Τάουν (θυγατρική ομάδα του Άγιαξ στη Νότια Αφρική).

Γρήγορα ξεχώρισε για το ταλέντο του και τον Ιανουάριο του 2001 πήγε στο Άμστερνταμ για λογαριασμό του Άγιαξ. Στην Ολλανδία παρέμεινε μέχρι το 2006, οπότε μεταγράφηκε στην γερμανική Μπορούσια Ντόρτμουντ. Εκεί προοριζόταν για αντικαταστάτης του Τομάς Ροσίτσκι, χωρίς όμως να καταφέρει να προσαρμοστεί στην νέα του ομάδα.

Αυτό είχε ως αποτέλεσμα να δοθεί δανεικός στην Έβερτον. Εκεί έπειτα από ένα χρόνο παραμονής κατάφερε να πείσει την αγγλική ομάδα για την αξία του και το καλοκαίρι του 2008 η Έβερτον απέκτησε τα δικαιώματα του ποδοσφαιριστή. Τον Ιανουάριο του 2011 αποκτήθηκε από την Τότεναμ έναντι 3 εκατομμυρίων λιρών με τετραετές συμβόλαιο, ενώ τον Ιανουάριο του 2012 επέστρεψε ως δανεικός στην ομάδα της Έβερτον για 6 μήνες. Οι πολύ καλές εμφανίσεις του ως δανεικός έπεισαν τον μάνατζερ της Έβερτον Ντέιβιντ Μόιζ να ενεργοποιήσει την οψιόν αγοράς και να φέρει τον Πίναρ πίσω στην Έβερτον. Έτσι παρότι ο παίκτης δεν κατάφερε να προσαρμοστεί στην Τότεναμ, αποκτήθηκε ξανά από την Έβερτον έναντι 4,5 εκατομμυρίων λιρών. Στην Έβερτον παρέμεινε ως το καλοκαίρι του 2016, οπότε έμεινε ελεύθερος με τη λήξη του συμβολαίου του. Τα δύο τελευταία χρόνια στην Έβερτον είχε ταλαιπωρηθεί από τραυματισμούς και είχε χάσει τη θέση του βασικού, πραγματοποιώντας λίγες συμμετοχές.

Αποδέχτηκε πρόταση της Σάντερλαντ για μονοετή συνεργασία και ξανασυνάντησε εκεί τον Μόιζ, προπονητή στο μεταξύ της Σάντερλαντ, πριν κλείσει την καριέρα του με ένα εξάμηνο πέρασμα από μια ομάδα της πατρίδας του (Μπίντβεστ Βιτς) και ανακοινώσει τον Μάρτιο του 2018 την οριστική του απόσυρση.

## Εθνική Νοτίου Αφρικής
Ο Πίναρ πραγματοποίησε το ντεμπούτο του με την Εθνική της Νοτίου Αφρικής το 2002 και ήταν μέλος της ομάδας που συμμετείχε στο Μουντιάλ του 2002, ενώ συμμετείχε και στο Μουντιάλ του 2010 στα γήπεδα της Νοτίου Αφρικής. Συνολικά πραγματοποίησε 57 εμφανίσεις και πέτυχε 2 τέρματα, ενώ έχει χρηματίσει αρχηγός της Εθνικής ομάδας της πατρίδας του.

## Στατιστικά
Αφορούν όλες τις διοργανώσεις που συμμετέχει η ομάδα:

## Εξωτερικοί σύνδεσμοι
* Προφίλ του παίκτη, ιστότοπος transfermarkt.com

Κατηγορία:Νοτιοαφρικανοί ποδοσφαιριστές
Κατηγορία:Ποδοσφαιριστές Έβερτον
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές ΑΦΚ Άγιαξ
Κατηγορία:Μέσοι ποδοσφαιριστές
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Άγιαξ Κέιπ Τάουν
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Εθνικής Νότιας Αφρικής
Κατηγορία:Ποδοσφαιριστές Εθνικής Νότιας Αφρικής Κ17
Κατηγορία:Ποδοσφαιριστές Μπίντβεστ Γουίτς Φ.Κ.
Επιπεδοτυπία

Ο όρος **επιπεδοτυπία** αναφέρεται σε όλες εκείνες τις εκτυπωτικές μεθόδους στις οποίες η πλάκα εκτύπωσης που χρησιμοποιείται δεν έχει εσοχές ή προεξοχές, αλλά η εκτυπούμενη και μη εκτυπούμενη επιφάνεια βρίσκονται στο ίδιο επίπεδο. Το μελάνι εκτύπωσης μεταφέρεται στα σημεία όπου υπάρχει θέμα για εκτύπωση.

## Τεχνική
Ουσιαστικά και οι επιφάνειες που εκτυπώνονται και εκείνες που δεν εκτυπώνονται είναι στο ίδιο επίπεδο. Οι περιοχές, όμως, που διαθέτουν εκτυπώσιµο θέµα συγκρατούν το µελάνι. Οι πρώτες επιπεδοτυπίες ονοµάστηκαν λιθογραφίες γιατί η εκτυπωτική πλάκα ήταν λίθινη. Στις µέρες µας η λίθινη πλάκα έχει αντικατασταθεί από µεταλλικές πλάκες (τσίγκους). Πρόκειται για τσιγκογραφία ή λιθογραφία όφσετ, είναι δε η πιο διαδεδοµένη µέθοδος εκτυπώσεων. Μάλιστα ήδη αναπτύσσονται τεχνικές όπου το ενδιάµεσο φιλµ στο οποίο αποτυπώνεται η δουλειά καταργείται, έτσι ώστε να εκτυπώνουµε απευθείας από τον ηλεκτρονικό υπολογιστή στην εκτυπωτική πλάκα (τεχνική CTP-Computer to Plate).

Αυτή η µέθοδος είναι ιδιαιτέρως αξιόπιστη καθώς παράγει ποιοτικά αποτελέσµατα σε σύντοµο χρονικό διάστηµα µε χαµηλότερο κόστος σε σχέση µε άλλες µεθόδους εκτυπώσεων. Γι' αυτό εξάλλου και προτιµάται για την εκτύπωση εφηµερίδων, περιοδικών, εντύπων κ.λπ. Επίσης, είναι δυνατόν να υπάρξουν εκτυπώσεις µε αυτή τη µέθοδο και σε µεγάλου πάχους, τραχείες επιφάνειες (π.χ. χαρτόκουτα).

## Δείτε επίσης

* Όφσετ

## Εξωτερικοί σύνδεσμοι
*Εκτυπώσεις και Ηλεκτρονική Σελιδοποίηση Σηµειώσεις για το Μάθηµα «Οπτική Επικοινωνία», Δηµήτρης Κουτσοµπόλης, ΕΚΠΑ

Κατηγορία:Τυπογραφία
Λογική διάζευξη

Στη μαθηματική λογική, **διάζευξη** είναι ο λογικός τελεστής που δίνει αποτέλεσμα αληθές όταν *ένας ή περισσότεροι* από τους όρους στους οποίους ενεργεί είναι αληθής. Στην καθομιλουμένη γλώσσα αντιστοιχεί στην φράση "ή", αν και συχνά η φράση "ή" έχει την έννοια της αποκλειστικής διάζευξης. Στον γραπτό λόγο συχνά χρησιμοποιείται και η γραφή "ή/και" για να τονιστεί ότι πρόκειται για απλή και όχι αποκλειστική διάζευξη.

Για τη λογική διάζευξη χρησιμοποιούνται τα σύμβολα **OR** (από την αγγλική λέξη  για το *ή*) και \lor (από το πρώτο γράμμα της λατινικής λέξης  για το *ή*).

## Πίνακας αλήθειας

Παρακάτω δίνεται ο πίνακας αλήθειας για την πρόταση p \lor q:
:
όπου 0 είναι ψευδής και 1 είναι αληθής.

## Ιδιότητες
* Η διάζευξη είναι ταυτοδυναμία, δηλαδή x \lor x = x.

* Το 0 είναι ουδέτερο στοιχείο, δηλαδή x \lor 0 = 0 \lor x = x.

* Το 1 είναι απορροφητικό στοιχείο, δηλαδή x \lor 1 = 1 \lor x = 1.

* Ικανοποιεί την αντιμεταθετική ιδιότητα, δηλαδή x \lor y = y \lor x.

* Ικανοποιεί την προσεταιριστική ιδιότητα, δηλαδή x \lor (y \lor z) = (x \lor y) \lor z.

* Ικανοποιεί την επιμεριστική ιδιότητα ως προς τη λογική σύζευξη, δηλαδή
::x \lor (y \land z) = (x \lor y) \land (x \lor z), και 
::x \land (y \lor z) = (x \land y) \lor (x \land z).

## Δείτε επίσης
* Άλγεβρα Μπουλ
* Αποκλειστική διάζευξη
* Λογική σύζευξη
* Ένωση συνόλων
* Δυφιοτελής διάζευξη

## Παραπομπές


Κατηγορία:Μαθηματική λογική
Κατηγορία:Άλγεβρα Μπουλ
Κατηγορία:Λογικοί τελεστές
Αποκλειστική διάζευξη

Στην μαθηματική λογική, η **αποκλειστική διάζευξη** είναι ο λογικός τελεστής που δίνει αποτέλεσμα αληθές αν και μόνο αν *ακριβώς* ένας από τους όρους στους οποίους ενεργεί είναι αληθής.

Για να δηλώσουν αποκλειστική διάζευξη χρησιμοποιούνται τα σύμβολα **XOR** και \oplus. Η αποκλειστική διάζευξη μπορεί να γραφεί με χρήση μόνο των λογικών τελεστών σύζευξη (ή "ένωση" ή "λογική άθροιση") \wedge, διάζευξη \lor, και άρνηση \neg ως εξής:

: \begin{matrix}
p \oplus q & = & (p \land \lnot q) \lor (\lnot p \land q)
\end{matrix}

## Πίνακας αλήθειας

Παρακάτω δίνεται ο πίνακας αλήθειας της πρότασης p \oplus q:

:
όπου 0 αντιστοιχεί στην τιμή ψευδής και 1 στην τιμή αληθής.

## Ιδιότητες
Η αποκλειστική διάζευξη ικανοποιεί τις παρακάτω ιδιότητες:
* Ικανοποιεί την x \oplus x = 0.

* Ικανοποιεί την x \oplus 1 = \neg x.

* Ικανοποιεί την αντιμεταθετική ιδιότητα x \oplus y = y \oplus x.

* Ικανοποιεί την προσεταιριστική ιδιότητα (x \oplus y) \oplus z = x \oplus (y \oplus z) και γι' αυτό οι παρενθέσεις συνήθως παραλείπονται.

* Η διάζευξη και η σύζευξη δεν μπορούν να υλοποιηθούν με την χρήση μόνο τελεστών αποκλειστικής διάζευξης.

## Γενικεύσεις

Η αποκλειστική διάζευξη n εισόδων x_1, \ldots, x_n ορίζεται ως x_1 \oplus x_2 \oplus \ldots \oplus x_n και είναι ισοδύναμη με την συνάρτηση
:
s(x_1, \ldots, x_n) = \begin{cases}
1 & \text{αν υπάρχει μονός αριθμός 1 μεταξύ των }x_1, \ldots, x_n \\
0 & \text{διαφορετικά}.
\end{cases}


## Δείτε επίσης
* Λογική διάζευξη
* Λογική σύζευξη
* Άλγεβρα Μπουλ
* Δυφιοτελής αποκλειστική διάζευξη

## Παραπομπές


Κατηγορία:Άλγεβρα Μπουλ
Κατηγορία:Λογικοί τελεστές
Κατηγορία:Διχοτομίες
Δημοτική Πινακοθήκη της Κέρκυρας

Η **Δημοτική Πινακοθήκη της Κέρκυρας** ξεκίνησε την παρουσία της στεγαζόμενη στο κτήριο Δαλιέτου και ξεκίνησε επισήμως τη λειτουργία της το 1978 στο κτίριο του κληροδοτήματος Δαλιέτου. Το 1991 έγινε Ν.Π.Δ.Δ. και με περιοδικές εκθέσεις έκανε ευρύτερα γνωστή τις συλλογές της με έργα προερχόμενα κυρίως από δωρεές. Το 1995, απέκτησε τις δικές της αίθουσες. Σε συνεργασία με το Υπουργείο Πολιτισμού και άλλων φορέων η πινακοθήκη απέκτησε τον δικό της λειτουργικό  εκθεσιακό χώρο, στους χώρους του παλατιού των Αγίων Μιχαήλ και Γεωργίου.

## Φυσιογνωμία

Τα έργα των συλλογών λειτουργούν ως επιτομή της νεοελληνικής τέχνης του 19ου αιώνα και περιλαμβάνει έργα Κερκυραίων ζωγράφων του συγκεκριμένου αιώνα όπως ο Χαράλαμπος Παχής, ο Παύλος Προσαλέντης ο νεότερος, ο Άγγελος Γιαλλινάς, ο Βικέντιος Μποκατσιάμπης, ο Σ. Σκαρβέλης, ο Λ. Κογεβίνας, ο Γ. Σαμαρτζής, ο Σπ. Πιζάνης. Ο Ακαδημαϊσμός,  οι κυρίαρχες επιδράσεις της ιταλικής ζωγραφικής και η στροφή προς τον ιμπρεσιονισμό είναι τα κυρίαρχα ρεύματα των συλλογών και λειτουργούν ως σημείο αναφοράς για την ελληνική τέχνη.

## Δωρεές

Σημαντικότερες δωρεές είναι αυτές της συλλογής έργων Γεωργίου Σαμαρτζή (42 έργα), Αγλαΐας Παππά (23 έργα), Φίλιππου Μάκοτσι (12 έργα) και, ακόμη, Νικολάου Βεντούρα (42 έργα).

## Παραπομπές


## Εξωτερικοί σύνδεσμοι
*

Κατηγορία:Μουσεία τέχνης στην Ελλάδα
Κατηγορία:Μουσεία στην Κέρκυρα
Δορυφόροι του Άρη

Ο **[[Άρης (πλανήτης)|Άρης]]** έχει δύο μικρούς **[[φυσικός δορυφόρος|δορυφόρους]]**, τον Φόβο και τον Δείμο, οι οποίοι πιστεύεται ότι είναι αστεροειδείς που εγκλωβίστηκαν από το βαρυτικό πεδίο του πλανήτη.

Από την επιφάνεια του Άρη, κοντά στον ισημερινό του, ο Φόβος φαίνεται να έχει μέγεθος περίπου το ένα τρίτο της πανσελήνου όπως αυτή φαίνεται από την Γη. Ο Δείμος μοιάζει περισσότερο με φωτεινό άστρο ή πλανήτη για έναν παρατηρητή στην επιφάνεια του Άρη, ελάχιστα μεγαλύτερος από το φαινομενικό μέγεθος της Αφροδίτης για κάποιον παρατηρητή στη Γη. Γι' αυτό τον λόγο δεν υπάρχουν ολικές εκλείψεις στον Άρη, καθώς οι δορυφόροι του είναι πολύ μικροί για να καλύψουν τελείως τον Ήλιο. 

## Κατάλογος δορυφόρων
Ο Άρης έχει 2 μικρούς φυσικούς δορυφόρους, τον Φόβο και τον Δείμο.

## Εξωτερικοί σύνδεσμοι
* 

*
Κωδικός αεροδρομίου της IATA

[thumb|150px|right|Ο κωδικός DCA σε αυτή την ετικέτα αποσκευής, αναφέρεται στον κωδικό ΙΑΤΑ του αεροδρομίου Ρόναλντ Ρίγκαν στην [Ουάσινγκτον.]]
Ο **κωδικός αεροδρομίου της IATA** είναι τριγράμματος κωδικός που προσδιορίζει ένα συγκεκριμένο αεροδρόμιο του κόσμου. Εκδίδεται από τη Διεθνή Ένωση Αερομεταφορών (IATA) και χρησιμοποιείται ώστε να διευκολύνεται ο έλεγχος της εναέριας κυκλοφορίας, η έκδοση των ναύλων, και γενικότερα οι αερομεταφορές. 

Οι κωδικοί ορίζονται με βάση το Ψήφισμα 763 της IATA. Ανακοινώνονται στο Ευρετήριο Κωδικών Αεροδρομίων της IATA, το οποίο εκδίδεται δύο φορές το χρόνο. Κάθε αεροδρόμιο έχει ένα μοναδικό κωδικό, ο οποίος δεν χρησιμοποιείται από κανένα άλλο αεροδρόμιο του κόσμου. Σε αρκετές περιπτώσεις κωδικοί αεροδρομίων που κλείνουν, χρησιμοποιούνται από άλλα αεροδρόμια μετά την πάροδο κάποιου χρονικού διαστήματος. Κάποιες χώρες, όπως για παράδειγμα ο Καναδάς, δεν χρησιμοποιούν πλέον τους κωδικούς της IATA στις επίσημες αεροναυτικές τους εκδόσεις. 
## Αναφορές


## Εξωτερικοί σύνδεσμοι
* Διεθνής Ένωση Αερομεταφορών (IATA)  (Αγγλικά)
* Σύστημα κωδικοποίησης της IATA (Αγγλικά)

Κατηγορία:Αερολιμένες
Δορυφόροι του Δία

Υπάρχουν 97 επιβεβαιωμένοι φυσικοί **δορυφόροι του [[Δίας (πλανήτης)|Δία]]**, άνω των 57 εξ αυτών έχουν ονομαστεί, καθιστώντας τον έτσι τον πλανήτη με τους περισσότερους δορυφόρους «ασφαλούς τροχιάς» στο ηλιακό μας σύστημα. Οι μεγαλύτεροι από αυτούς, οι τέσσερις δορυφόροι του Γαλιλαίου, ο Γανυμήδης, η Καλλιστώ, η Ιώ και η Ευρώπη, ανακαλύφθηκαν το 1610 και ήταν τα πρώτα σώματα που βρέθηκαν να περιστρέφονται γύρω από ένα ουράνιο σώμα που δεν ήταν ούτε η Γη, ούτε ο Ήλιος. Από το τέλος του 19ου αιώνα, έχουν βρεθεί δεκάδες μικρότεροι δορυφόροι του Δία και έχουν λάβει τα ονόματα εραστών, κατακτήσεων ή θυγατέρων του θεού Δία.

## Χαρακτηριστικά
Τα φυσικά και τροχιακά χαρακτηριστικά των δορυφόρων διαφέρουν αρκετά. Οι Γαλιλαίοι δορυφόροι είναι όλοι άνω των  σε διάμετρο. Ο μεγαλύτερος, ο Γανυμήδης, είναι το ένατο μεγαλύτερο ουράνιο σώμα στο Ηλιακό σύστημα, μετά τον Ήλιο και επτά πλανήτες, μεγαλύτερος από τον Ερμή. Οι υπόλοιποι δορυφόροι είναι μικρότεροι από 250 χλμ., με τους περισσότερους να είναι μικρότεροι από 5 χλμ.

## Πίνακας δορυφόρων
Οι δορυφόροι του Δία έχουν τοποθετηθεί με βάση την περίοδο περιφοράς. Οι δορυφόροι, των οποίων το όνομα είναι έντονο, έχουν σφαιρικό ή σχεδόν σφαιρικό σχήμα. Ενώ οι ακανόνιστοι δορυφόροι έχουν σκιαστεί με ανοιχτό γκρι όταν έχουν ορθή φορά και με σκούρο γκρι όταν έχουν ανάδρομη φορά.

## Παραπομπές


## Εξωτερικοί σύνδεσμοι

* Δορυφόροι του Δία 

*
Δορυφόροι του Κρόνου

Από τους **φυσικούς δορυφόρους του Κρόνου**, 146 έχουν επιβεβαιωμένες τροχιές και 63 εξ αυτών έχουν ονομαστεί, με τους περισσότερους να είναι μικροί σε μέγεθος. Υπάρχουν 22 τακτικοί δορυφόροι, οι οποίοι έχουν τροχιές με χαμηλή έγκλιση ως προς το ισημερινό επίπεδο του Κρόνου. Από αυτούς οι επτά μεγαλύτεροι είναι ελλειψοειδείς και κατά συνέπεια θα θεωρούνταν πλανήτες νάνοι αν ήταν σε τροχιά γύρω από τον Ήλιο. Ο Τιτάνας μάλιστα έχει τόση μάζα ώστε να είναι σε θέση να συγκρατήσει ατμόσφαιρα πυκνότερη από αυτή της Γης. Τέσσερις από τους μικρότερους δορυφόρους μοιράζονται τροχιές με άλλους μεγαλύτερους, ενώ άλλοι δύο είναι συντροχιακοί δορυφόροι. Οι τακτικοί δορυφόροι έχουν πάρει ονόματα Τιτάνων ή άλλων μυθολογικών όντων που σχετίζονται με τον μυθολογικό Κρόνο.

## Πίνακας δορυφόρων
606px

Οι δορυφόροι του Κρόνου έχουν τοποθετηθεί με βάση την περίοδο περιφοράς. Οι δορυφόροι, των οποίων το όνομα είναι έντονο και σημειώνονται με μπλε φόντο, έχουν σφαιρικό ή σχεδόν σφαιρικό σχήμα. Οι δορυφόροι που σημειώνονται με κόκκινο φόντο ανήκουν στην ομάδα Ινουίτ, οι δορυφόροι με πορτοκαλί φόντο ανήκουν στη Γαλατική ομάδα, οι δορυφόροι με γκρι φόντο ανήκουν στην Νορβηγική ομάδα και οι δορυφόροι με πράσινο φόντο δεν ανήκουν σε καμία ομάδα.

**Μη επιβεβαιωμένοι δορυφόροι**

Τα παρακάτω αντικείμενα, τα οποία παρατηρήθηκαν από τη διαστημοσυσκευή Κασσίνι, δεν έχει επιβεβαιωθεί αν είναι συμπαγή σώματα. Δεν είναι ξεκάθαρο ακόμη εάν είναι πραγματικοί δορυφόροι ή εάν είναι μάζες μέσα στον δακτύλιο F.

 

**Ανεπίσημοι μικροί δορυφόροι έλικες**

Τα παρακάτω τρία σώματα είναι *δορυφόροι έλικες* του Κρόνου, οι οποίοι όμως δεν έχουν επίσημα θεωρηθεί δορυφόροι του Κρόνου και ούτε έχουν ακόμα επίσημα ονόματα.

**Υποθετικοί δορυφόροι**

Οι δύο παρακάτω δορυφόροι, οι οποίοι ανακαλύφθηκαν από δύο διαφορετικούς αστρονόμους δεν έχουν εντοπιστεί ξανά από τότε. Υπάρχει η πιθανότητα να είναι το ίδιο αντικείμενο αφού όπως ειπώθηκε και οι δύο έχουν τροχιά ανάμεσα στον Τιτάνα και στον Υπερίωνα. Αλλά το πιο πιθανό είναι να μην υπάρχουν.

* Ο Χείρων, ο οποίος υποτίθεται ότι ανακαλύφθηκε από τον Hermann Goldschmidt το 1861 αλλά δεν έχει ξαναεντοπιστεί από τότε.
* Η Θέμις, η οποία υποτίθεται ότι ανακαλύφθηκε από τον William Pickering το 1905 και ούτε αυτή έχει ξαναεντοπιστεί από τότε.

## Παραπομπές


## Εξωτερικοί σύνδεσμοι

* Δορυφόροι του Κρόνου 
* Επίκαιρες φωτογραφίες των δορυφόρων του Κρόνου από το διαστημόπλοιο Cassini 

*
Γεωμετρική φιλοσοφία

Με τον όρο **γεωμετρική φιλοσοφία** χαρακτηρίζεται η τάση της απόδοσης φιλοσοφικών διανοημάτων με γεωμετρικά σχήματα.
 
Η έναρξη και θεμελίωση αυτής της τάσης χρονολογείται από την εποχή κυρίως του Πλάτωνα. Η γεωμετρική αυτή τάση προσπαθεί να αποδώσει τα διάφορα διανοήματα με σχήματα επίπεδα ή στερεά.

Κυριότεροι εκπρόσωποι της γεωμετρικής φιλοσοφίας, αλλά και γενικότερα της μαθηματικής ή αλγεβρικής φιλοσοφίας στους νεότερους χρόνους, ήταν ο Λιούλι (στην Αναγέννηση), ο Καρτέσιος, ο Σπινόζα, ο Λάιμπνιτς και ακόμα νεότεροι ο Ράσελ, ο Κάπμαν κ.ά.

Φιλοσοφια
Γεωμετρικη
Ελαφηβόλια

**Ελαφηβόλια** ονομάζεται μια αρχαία ελληνική εορτή προς τιμή της Αρτέμιδος *Ελαφηβόλου* (αυτής που χτυπά τα ελάφια). Από την εορτή αυτή πήρε το όνομά του ο ένατος μήνας του Αττικού ημερολογίου, Ελαφηβολιών, που αντιστοιχεί στους μήνες Φεβρουάριο-Μάρτιο. Η εορτή αυτή πραγματοποιείτο την έκτη ημέρα αυτού του μήνα σε αρκετές περιοχές της αρχαίας Ελλάδας.

Αναφορικά με την εορτή δεν είναι γνωστές πολλές λεπτομέρειες, παρά μόνο ότι αρχικά τελούνταν θυσίες ελαφιών. Ωστόσο αργότερα το έθιμο περιελάμβανε προσφορά γλυκισμάτων σε σχήμα ελαφιού, τα οποία ήταν παρασκευασμένα από αλεύρι, μέλι και σουσάμι. Ο Πλούταρχος αναφέρει ότι ήταν η μεγαλύτερη εορτή της πόλεως Υάμπολις στη Φωκίδα, η οποία εορταζόταν σε ανάμνηση μιας μεγάλης νίκης των κατοίκων της πόλης ενάντια στους Θεσσαλούς και ήταν προς τιμήν της Αρτέμιδος, της οποίας υπήρχε ιερό στην πόλη.

Ο Παυσανίας επίσης αναφέρει ότι παρόμοια εορτή λάμβανε χώρα στην αρχαία Ήλιδα προς τιμήν της *Ελαφιαίας Αρτέμιδος*, εν μέρει παράφραση της γειτονικής λατρείας της *Αλφιαίας Αρτέμιδος*.

## Πηγές


## Εξωτερικοί σύνδεσμοι
*Πληροφορίες για την αρχαία εορτή
*Smith's Dictionary, 1875
*Dictionnaire des Antiquités Grecques et Romaines de Daremberg et Saglio 
*http://www.biblionet.gr/book/67908/%CE%94%CE%B1%CE%BB%CE%B9%CE%AC%CE%BD%CE%B7%CF%82,_%CE%91%CE%BD%CE%B1%CF%83%CF%84%CE%AC%CF%83%CE%B9%CE%BF%CF%82_%CE%99./%CE%A4%CE%B1_%CE%BC%CE%B5%CE%B3%CE%AC%CE%BB%CE%B1_%CE%95%CE%BB%CE%B1%CF%86%CE%B7%CE%B2%CF%8C%CE%BB%CE%B9%CE%B1

Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Ένωση Ποδοσφαιρικών Σωματείων Λακωνίας

Η **Ένωση Ποδοσφαιρικών Σωματείων Λακωνίας** (**Ε.Π.Σ.Λ.**) είναι το όργανο διοίκησης του ποδοσφαίρου στον Νομό Λακωνίας. Εδρεύει στη Σπάρτη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των  τοπικών πρωταθλημάτων και του κυπέλλου, όπως και των πρωταθλημάτων υποδομής. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

## Ιστορία
Η Ένωση Ποδοσφαιρικών Σωματείων Λακωνίας ιδρύθηκε το 1952, ενώ η επίσημη αναγνώρισή της από την ΕΠΟ έγινε το 1964. Πριν από την περίοδο 1967-68 οι ποδοσφαιρικές ομάδες της Λακωνίας συμμετείχαν στην ΕΠΣ Μεσσηνίας.

## Πρωτάθλημα

Η δομή του πρωταθλήματος της Ε.Π.Σ. Λακωνίας είναι η εξής:

* Α΄ Κατηγορία
* Β΄ Κατηγορία (2 Όμιλοι)

### Πρωταθλητές

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Λακωνίας.

### Κυπελλούχοι

### Τελικοί

## Το δυναμικό της Ε.Π.Σ. Λακωνίας

## Παραπομπές


## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στη Λακωνία
Πέρσης

Στην ελληνική μυθολογία με το όνομα **Πέρσης** είναι γνωστά τα παρακάτω τέσσερα πρόσωπα:

# Ο πρωτότοκος γιος του Περσέως και της Ανδρομέδας. Ο Πέρσης έδωσε το όνομά του στον λαό των Περσών, των οποίων ήταν ο μυθικός γενάρχης. Ο Πέρσης παρέμεινε στην Ασία κοντά στον Κηφέα όταν οι γονείς του πήγαν στην Ελλάδα. Σύμφωνα με τη *[[Βιβλιοθήκη Απολλοδώρου|Βιβλιοθήκη (Ψευδο-)Απολλοδώρου]]*, από αυτόν τον Πέρση κατάγονταν οι βασιλείς των Περσών.
# Γιος του Τιτάνα Κρείου και της Ευρυβίης, αδελφός του Αστραίου και του Πάλλαντα, σύζυγος της ξαδέρφης του, της Αστερίης, και πατέρας της πανίσχυρης θεάς Εκάτης (η οποία τιμήθηκε από τον θεό Δία όσο καμιά άλλη θεά ή θεό), θεάς της ερημιάς, των σταυροδρομίων, της μαγείας και των τοκετών.
# Γιος του θεού Ηλίου και της Πέρσης ή Περσηίδας, αδελφός του βασιλιά της Κολχίδας Αιήτη, της γνωστής από την *[[Οδύσσεια]]* μάγισσας Κίρκης και της Πασιφάης. Ο Πέρσης εξεθρόνισε τον Αιήτη και βασίλευσε στην Κολχίδα μέχρι που τον σκότωσε η Μήδεια. Σύμφωνα όμως με άλλες παραδόσεις, ο Πέρσης σκοτώθηκε από τον γιο της Μήδειας, τον Μήδειο.
# Ο αδελφός του Ησιόδου, ο οποίος τον αναφέρει στο έργο του Έργα και Ημέραι.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Περσης
Κατηγορία:Βασιλείς της ελληνικής μυθολογίας
Πηγαίες Νύμφες

Στην ελληνική μυθολογία με τη συλλογική ονομασία **Πηγαίες Νύμφες** (***Πηγαίαι Νύμφαι***)  είναι γνωστές προσωποποιήσεις των φυσικών δυνάμεων (πέρα από την όποια συσχέτισή τους με τις πηγές). Είχαν τη μορφή παρθένων, τις οποίες θεωρούσαν απευθείας θυγατέρες του Δία. Οι Πηγαίες Νύμφες ταυτίζονταν μερικώς κατά τόπους με τις Ναϊάδες, τις ποτάμιες, τις «Κρηναίες» και τις «Λιμνάδες» Νύμφες.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

*|Πηγαιες Νυμφες
Σαχίν Αλή πασάς

Με το όνομα **Σαχίν Αλή πασάς** φέρονται δύο ιστορικά πρόσωπα στην Οθωμανική Αυτοκρατορία, οι:
* Σαχίν Αλή πασάς (βεζίρης) επί Σουλτάνου Αμπτούλ Χαμίτ Α΄ και
* Σαχίν Αλή πασάς (στρατηγός) στην Ελληνική Επανάσταση του 1821.
Χαζινεντάρ Σαχίν Αλί Πασάς

thumb|right|100px|Ο Θυρεός των Μεγάλων Βεζίρηδων
Ο **Σαχίν Αλή πασάς**  (τουρκικά: *Hazinedar Şahin Ali Paşa*) ήταν ανώτατος αξιωματούχος την Οθωμανικής Αυτοκρατορίας επί εποχής του Σουλτάνου Αμπντούλ Χαμίτ Α΄ (1774-1787). Καταγόταν από τη Γεωργία. Το 1785 ο Σουλτάνος τον διόρισε Μεγάλο Βεζίρη της Αυτοκρατορίας στη Κωνσταντινούπολη και στη συνέχεια, ένα χρόνο μετά, διοικητή της Θεσσαλονίκης.

Το 1787 εξορίστηκε στη Τένεδο όπου και πέθανε στη διάρκεια του ταξιδιού του.

## Δείτε επίσης
*Κατάλογος Μεγάλων Βεζίρηδων

Κατηγορία:Μεγάλοι Βεζίρηδες
Κατηγορία:Πασάδες της Οθωμανικής Αυτοκρατορίας
Σαχίν Αλή πασάς (στρατηγός)

Ο **Σαχίν Αλή πασάς** υπήρξε ένας από τους σκληρότερους στρατηγούς της Οθωμανικής Αυτοκρατορίας την εποχή της Ελληνικής Επανάστασης του 1821.

Συγκεκριμένα ο Σαχίν Αλή πασάς το 1803 κατέπνιξε την επανάσταση των Σέρβων. Αργότερα όταν ξέσπασε η επανάσταση των Ελλήνων, μετά τις αποτυχίες που σημείωσαν ο Κιοσέ Μεχμέτ και ο Ομέρ Βρυώνης, προκειμένου να καθυποτάξουν τους Έλληνες στην Πελοπόννησο, ο Σουλτάνος έστειλε με πολλές ενισχύσεις τον Μπεϊράν πασά τον οποίον συνόδευαν με τα ασκέρια τους οι στρατηγοί Σαχίν Αλή πασάς και Χατζή Μπεκίρ πασάς. Μετά όμως τη μάχη των Βασιλικών (1826) όπου οι Τούρκοι έπαθαν μεγάλη καταστροφή, ο Σαχίν Αλή πασάς θεωρήθηκε υπεύθυνος του καταστροφικού εκείνου αποτελέσματος, οπότε και ανακλήθηκε στη Κωνσταντινούπολη και στραγγαλίστηκε.

Κατηγορία:Οθωμανοί στρατιωτικοί
Κατηγορία:Πασάδες της Οθωμανικής Αυτοκρατορίας
Κατηγορία:Οθωμανοί στρατιωτικοί της Ελληνικής Επανάστασης του 1821
Σολάρις (ταινία, 2002)

Το ***Σολάρις*** (2002) του Στίβεν Σόντερμπεργκ, είναι ταινία βασισμένη στο ομώνυμο μυθιστόρημα επιστημονικής φαντασίας του Πολωνού συγγραφέα Στάνισλαβ Λεμ (που επίσης ενέπνευσε τον Αντρέι Ταρκόφσκι να δημιουργήσει μια ταινία με το ίδιο όνομα, το 1972).

## Υπόθεση
Η ταινία, όπως και η αντίστοιχη του Ταρκόφσκι, διαδραματίζεται σχεδόν αποκλειστικά σε έναν διαστημικό σταθμό, με κάποιες αναδρομές στο παρελθόν των πρωταγωνιστών. Ο ψυχίατρος Κρις Κέλβιν (Τζορτζ Κλούνεϊ) δέχεται ένα περίεργο μήνυμα από έναν φίλο του επιστήμονα, τον Γκιμπαριάν, που ζητά την βοήθειά του. Συγκεκριμένα τον καλεί να μεταβεί στον διαστημικό σταθμό που βρίσκεται σε τροχιά γύρω από τον πλανήτη Σολάρις, όπου μελετούν τον μυστηριώδη ωκεανό που καλύπτει τον πλανήτη.
Ο Κρις δέχεται να βοηθήσει. Φθάνοντας στο σταθμό, ανακαλύπτει ότι τα περισσότερα μέλη του πληρώματος έχουν πεθάνει ή εξαφανιστεί κάτω από περίεργες συνθήκες. Οι δυο μόνοι επιζώντες φαίνονται διστακτικοί όταν τους ζητά εξηγήσεις. Η σοκαριστική συνάντηση του στον σταθμό με την νεκρή γυναίκα του, θα τον οδηγήσει στο συμπέρασμα ότι ο ωκεανός δημιουργεί
ακριβή αντίγραφα ανθρώπων, που ανασύρονται από τη μνήμη των μελών του πληρώματος. Ο Κρις αγωνίζεται να κατανοήσει τα κίνητρα του ωκεανού, εξερευνά τις ίδιες του τις μνήμες και τα πιστεύω του, καθώς και την προοπτική μιας δεύτερης ευκαιρίας με τη γυναίκα του.

Το "Σολάρις" περιέχει αναφορές στις ταινίες "2001: Η Οδύσσεια του διαστήματος" (1968) και "Η Λάμψη" (1980) του Στάνλεϊ Κιούμπρικ, όπως και στο Zerkalo του Ταρκόφσκι.

## Κριτική
Ο συγγραφέας του ομώνυμου βιβλίου, σχολιάζοντας την ταινία αναφέρει ότι απομακρύνεται πολύ από το θέμα του βιβλίου και εστιάζει σχεδόν αποκλειστικά στην σχέση μεταξύ των δύο πρωταγωνιστών:
"Ως ο συγγραφέας του Σολάρις, μου επιτρέπω να επαναλάβω ότι ήθελα μονάχα να δημιουργήσω ένα όραμα της συνάντησης του Ανθρώπου με κάτι το οποίο υπάρχει, πιθανόν μάλιστα να είναι και πανίσχυρο, πλην όμως δεν μπορεί να περιγραφεί με βάση τις ανθρώπινες έννοιες, ιδέες ή εικόνες. Για τον λόγο αυτό ονόμασα το βιβλίο Σολάρις και όχι "Έρωτας στο απώτερο Διάστημα".

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2002
Κατηγορία:Ταινίες παραγωγής 20th Century Fox
Κατηγορία:Αμερικανικές αισθηματικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες επιστημονικής φαντασίας
Κατηγορία:Διαστημική περιπέτεια (ταινίες)
Κατηγορία:Ψυχολογικές δραματικές ταινίες
Κατηγορία:Ταινίες σε σκηνοθεσία Στίβεν Σόντερμπεργκ
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στη Νεβάδα
Κατηγορία:Ταινίες γυρισμένες στην Καλιφόρνια
Κατηγορία:Ταινίες γυρισμένες στο Σικάγο
Κατηγορία:Ταινίες με θέμα την ψυχιατρική
Κατηγορία:Ταινίες της Lightstorm Entertainment
Κατηγορία:Ταινίες σε παραγωγή Τζέιμς Κάμερον